ZAPISNIK 22. SJEDNICE VMO BORONGAJ LUGOVI
6.2.2023., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec
Nazočni članovi VMO prihvaćaju zapisnik 21. sjednice jednoglasno bez rasprave.
Nazočni članovi prihvaćaju jednoglasno bez rasprave
DNEVNI RED
1. Donošenje Financijskog plana Mjesnog odbora Borongaj Lugovi za 2023. godinu
2. Aktualna komunalna problematika
3. Korištenje prostora MO Borongaj Lugovi
4. Izvješća, pitanja i prijedlozi

1. Donošenje Financijskog plana Mjesnog odbora Borongaj Lugovi za 2023. godinu
Predsjednica VMO nazočnim članovima predstavlja Financijski plan Mjesnog odbora Borongaj Lugovi za 2023. godinu, koji su članovi VMO dobili u radnim materijalima za 22. sjednicu.
Nazočni članovi Vijeća nisu imali primjedbi na predloženi Financijski plan, te je isti prihvaćen jednoglasno bez rasprave.

FINANCIJSKI PLAN
Mjesnog odbora Borongaj - Lugovi
za 2023.

Članak 1.
Financijski plan Mjesnog odbora Borongaj - Lugovi za 2023. (dalje u tekstu: Plan) sastoji se od:

PRIHODA:									75.280,00 EUR
RASHODA:									75.280,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	75.280,00

	6711
	PRIHODI ZA FINANCIRANJE RASHODA POSLOVANJA
	75.280,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	75.280,00

	Izvor 1.1. OPĆI PRIHODI I PRIMICI
	10.190,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	630,00

	Izvor 4.1. PRIHOD OD KOMUNALNE NAKNADE
	65.090,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	65.090,00

	 
	ODRŽAVANJE JAVNIH ZELENIH POVRŠINA
	24.390,00

	 
	ODRŽAVANJE NERAZVRSTANIH CESTA
	40.700,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


2. Aktualna komunalna problematika
Predsjednica VMO obavještava nazočne članove Vijeća o posljednjoj prometnoj nesreći koja se dogodila na ulici Vukomerec kod kb. 44. Prije sastanka VMO predsjednica i potpredsjednik VMO su napravili izvid lokacije, te na zahtjev građana stambene zgrade na adresi Vukomerec 44 predlažu postavljanje zaštitne ograde ili stupića na tom dijelu ulice Vukomerec kako bi se spriječila daljnja izlijetanja vozila. Također, predsjednica predlaže da VMO Borongaj Lugovi zatraži obnavljanje horizontalne prometne signalizacije na ulici Vukomerec.
 Vijeće, bez rasprave, jednoglasno donosi sljedeće zaključke
Zaključak
o rješavanju prometne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih tijela

· hitno postavljanje zaštitnih klamerica na nogostupu u Ulici Vukomerec ispred kućnog broja 44

2. O učinjenom izvijesti ovo Vijeće.

Zaključak
o rješavanju prometne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnog gradskog ureda zatraži

· hitan očevid te donošenje rješenja za postavu uspornika prometa u Ulici Vukomerec na dionici od kućnog broja 44 u smjeru istoka do križanja sa Ulicom Siniše Glavaševića

2. O učinjenom izvijesti ovo Vijeće.


Predsjednica VMO predlaže zaključak kojim bi se od komunalnog redarstva i gradske tvrtke Čistoća zatražilo očišćenje i uređenje područja šume između Lozarinske i Skorušićke ulice. Zaključak je prihvaćen jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih podružnica Čistoća i Zrinjevac zatraži

· čišćenje i uređenje zelene površine - šuma između Lozarinske i Skorušićke ulice

2. O učinjenom izvijesti ovo Vijeće.

Predsjednica VMO predlaže zaključak kojim bi se od nadležnih gradskih tijela zatražilo uređenje nogostupa na mjestu improvizirane stazice na ulici Vukomerec preko puta Konzuma, pokraj u.o. Toccare. Zaključak je prihvaćen jednoglasno bez rasprave.

Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da u Plan komunalnih potreba uvrsti

· asfaltiranje stazice na zelenoj površini na Ulici Vukomerec preko puta Konzuma pokraj ugostiteljskog obrta „Toccare“

2. O učinjenom izvijesti ovo Vijeće.

Predsjednica VMO obavještava nazočne članove Vijeća kako nije bilo novosti po pitanju uređenja nogostupa na jugozapadnoj strani Čavićeve ulice (kod Tekstilprometa), kao ni o uređenju kazeta drveća kod Eurovrta, također na Čavićevoj ulici. Predsjednica VMO predlaže slanje požurnice nadležnim gradskim službama, te je zaključak prihvaćen jednoglasno bez rasprave.

3. Korištenje prostora MO Borongaj Lugovi
Predsjednica VMO obavještava nazočne članove da je g. Ivan Tomljenović zatražio pravo korištenja prostora MO Borongaj Lugovi u svrhu proslave rođendana 18. 3. 2023. godine, od 17-24 sata. Zahtjev je prihvaćen jednoglasno bez rasprave.

Z a k l j u č a k
o jednokratnom korištenju prostora

Vijeće Mjesnog odbora Borongaj Lugovi odobrava Ivanu Tomljenoviću jednokratno korištenje prostora MS Borongaj Lugovi 18. ožujka 2023. u terminu od 17 – 22 sata



4. Izvješća, pitanja, prijedlozi
Predsjednica VMO obavještava nazočne članove kako je problematični šaht na koji se g. Koretić više puta žalio popravljen, te da isti više ne udara prilikom prolaza motornih vozila.
Predsjednica VMO obavještava nazočne članove kako je zamjena sandučića na ulici Vukomerec kod Porečke ulice, čišćenje šumice kod kontejnera na ulici Vukomerec, problematika Jurinametala i zamjena ograde na dječjem igralištu kod adrese Vukomerec 40 stavljena u proceduru i daljnju obradu.
Predsjednica VMO priopćava nazočnim članovima Vijeća kako je od nadležnih gradskih službi dobiven konačni odgovor kako ne mogu postupiti ni u kojem obliku po pitanju problematičnih jablana u Kanfanarskoj ulici, s obzirom da je zemljište u procesu povrata i stoga „ničija zemlja.“ Predsjednica VMO jedinu daljnju mogućnost vidi u potencijalnom stupanju u kontakt s Kaptolom kao potraživačem tog zemljišta.
Predsjednica VMO obavještava nazočne članove kako je odobreno asfaltiranje Kanfanarske ulice do kb. 24/4, 24/5 i 24/6. Međutim, dok je navedeno bilo odobreno, g. Pero Perić je zatražio u sklopu procesa povrata imovine zemljište na kojoj bi se dotična prometnica nalazila. Predsjednica VMO stoga zaključuje kako je potrebno utvrditi da li će biti moguće tu prometnicu napraviti sa strane Kanfanarske, ili će se ona morati probijate sa strane Savudrijske ulice, prateći južnu granicu područja Sveučilišnog kampusa Borongaj.
Predsjednica VMO obavještava nazočne članove Vijeća kako je dobiven dopis nadležnih gradskih službi o izdanim rješenjima za rušenje derutnih građevina na adresama Skorušićka 11A i Savudrijska 3, te kako će se u skorijem roku pristupiti rušenju istih.
S obzirom da nitko više nije tražio riječ, ovime je iscrpljen dnevni red. Predsjednica VMO zaključuje 22. sjednicu VMO Borongaj Lugovi u 20:45 sati.
KLASA: 024-08/23-003/273
URBROJ: 251-13-11-11/002-23-5
Zagreb, 6. veljače 2023.

ZAPISNIČAR:			           PREDSJEDNICA VMO BORONGAJ LUGOVI:
Petar Miočević								      Ivana Perković


